[{"text_idx": "#000018", "text": "Diogelwch yn yr awyr agored"}, {"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000036", "text": "Mae\u2019n anodd credu, yn ystod misoedd hir ac oer y gaeaf, pan nad oes fawr ddim yn tyfu ac arfordir Penfro yn cael ei bwyo gan stormydd gaeafol, bod rhai creaduriaid yn dewis ymweld a\u0302 Sir Benfro. Yn wir, mae Sir Benfro yn lleoliad poblogaidd i sawl math o aderyn."}, {"text_idx": "#000037", "text": "Pam mae\u2019r creaduriaid hyn yn dewis treulio\u2019r gaeaf gyda ni? Yr ateb syml yw bod Sir Benfro yn gynhesach na\u2019r llefydd y maen nhw wedi eu gadael ar eu holau. Mae ein hinsawdd forol ni yn cynnig tywydd mwynach, a digon o fwyd. Petai\u2019r adar wedi aros ble\u2019r oedden nhw dros yr haf, efallai y bydden nhw wedi rhewi i farwolaeth neu wedi newynu."}, {"text_idx": "#000038", "text": "Mae llawer o\u2019r adar sy\u2019n cyrraedd Sir Benfro bob hydref yn rhywogaethau sy\u2019n hapusach mewn cynefinoedd arfordirol, neu lefydd sydd a\u0302 dyfroedd agored a gweundir llaith. Maen nhw\u2019n cynnwys rhydwyr fel y cornicyll aur a\u2019r gornchwiglen, neu adar gwyllt fel yr hwyaden lygad-aur. Mae bronfreithod fel y sogiar a choch yr adain yn dianc rhag gaeaf caled Rwsia."}, {"text_idx": "#000039", "text": "Adar sy\u2019n Ymweld o Ddwyrain Ewrop"}, {"text_idx": "#000040", "text": "Pan fydd y gwyntoedd rhewllyd yn taro bryniau a fforestydd Dwyrain Ewrop a Rwsia nid dim ond yr adar mwy o faint sy\u2019n teithio ffordd bell at diroedd cynhesach. Mae adar llai yn teithio\u2019r siwrnai beryglus hon hefyd. Ymhlith yr adar sy\u2019n ymweld a\u0302 Sir Benfro, mae dau aelod o deulu\u2019r fronfraith, sef coch yr adain a\u2019r sogiar."}, {"text_idx": "#000041", "text": "Mae coch yr adain yn aderyn bach deniadol. Er ei fod yn llwyd-frown i raddau helaeth, mae ganddo streipen wen nodedig uwchben ei lygad a fflachiau oren ar bob ochr ac o dan ei adenydd. Mae coch yr adain yn cyrraedd yn gynnar yn y gaeaf mewn heidiau mawr. Mae\u2019n symud yn weddol gyflym ac yn hedfan yn hawdd os oes rhywun neu rywbeth yn tarfu arno. Mae\u2019n bwydo ar gaeau agored gan fwyaf, gan chwilio am fwydod ac anifeiliaid di-asgwrn-cefn, ond mae hefyd yn gwledda ar ffrwythau ac aeron."}, {"text_idx": "#000042", "text": "Mae\u2019r sogiar ychydig yn fwy na choch yr adain, ac mae ganddo ben llwyd, cefn o frown golau a bron frith olau. Mae yntau hefyd yn ymddangos yn gynnar yn y gaeaf mewn heidiau mawr. Yn aml, gwelir sogieir yn gwledda mewn coed a llwyni, ar ffrwythau ac aeron. Maen nhw\u2019n sgrytian wrth alw, a gellir eu clywed yn galw yn y nos wrth fudo."}, {"text_idx": "#000043", "text": "Dros y gaeaf, mae\u2019r aber yn Angle a\u2019r gwlypdiroedd fel Castellmartin yn croesawu nifer o rydwyr o rywogaethau gwahanol. Mae\u2019r adar hyn yn mudo yma i chwilio am fwyd ac i gysgodi rhag y gaeaf llym mewn rhannau eraill o\u2019r byd. Ymhlith y rhywogaeth a gofnodwyd, mae\u2019r cornicyll, y cornicyll aur, y goeswerdd, y rhostog a\u2019r gi\u0308ach."}, {"text_idx": "#000044", "text": "Ar un adeg, roedd y cornicyll yn aderyn cyffredin ar draws y Deyrnas Unedig, ac yn cyrraedd mewn heidiau anferth yn ystod y gaeaf, ac yn bwydo mewn aberoedd a dyffrynnoedd afonydd llaith. Roedd heidiau o gannoedd yn gyffredin. Oherwydd arferion draenio modern, dinistriwyd y cynefin sydd ei angen ar yr aderyn hwn, a rhydwyr eraill, i fwydo. Mae\u2019r mwd ym Mae Gorllewin Angle, a\u2019r tir corsiog o amgylch Maes y Weinyddiaeth Amddiffyn yng Nghors Castellmartin, yn cynnig yr amodau hyn. Mae yna heidiau mawr yn ymgynnull yno dros y gaeaf."}, {"text_idx": "#000045", "text": "Mae aderyn bach brown, crwn, sef y gi\u0308ach, yn byw yn y Deyrnas Unedig trwy gydol y flwyddyn. Ond, dros y gaeaf, mae mwy o adar yn cyrraedd o\u2019r cyfandir. Mae gan y gi\u0308ach big tenau, hir, y mae\u2019n ei ddefnyddio i brocio\u2019r mwd meddal i chwilio am anifeiliaid di-asgwrn-cefn. Mae\u2019n aderyn anodd ei weld, am fod ei liwiau\u2019n ei guddio\u2019n dda yn erbyn y glaswelltau a\u2019r brwyn, ond mae\u2019n gwneud sw\u0302n sgrechian main os digwydd i chi darfu arno."}, {"text_idx": "#000046", "text": "Wrth i grafangau rhewllyd y gaeaf afael ar draws Ewrop, mae sawl math o hwyaden a gw\u0302ydd yn cyrraedd Sir Benfro i chwilio am fwyd a chysgod. Mae\u2019r sir yn ffodus ei bod yn dianc y gwaethaf o dywydd y gaeaf, a phrin y bydd y pyllau a\u2019r llynnoedd yn rhewi."}, {"text_idx": "#000047", "text": "Un o\u2019r adar prydferthaf i gyrraedd dros y gaeaf yw\u2019r hwyaden lygad-aur. Mae\u2019r aderyn gwrywaidd yn greadur prydferth iawn gyda rhannau uchaf ei gorff yn ddu ac yn sgleinio, a\u2019i fol yn wyn. Mae ganddo gylch gwyn o blu, neu \u2018lygad\u2019, ychydig o dan ei lygad. Mae\u2019r hwyaden lygad-aur yn cyrraedd mewn heidiau bach yn ystod y gaeaf, ond mae\u2019n ochelgar iawn pan fydd pobl o gwmpas. Mae\u2019n hwyaden sy\u2019n deifio a gellir ei gweld ar Lynnoedd Bosherston ger Ystagbwll dros fisoedd y gaeaf. Gellir gweld yr adar gwrywaidd yn tipio\u2019u pennau yn o\u0302l."}, {"text_idx": "#000048", "text": "Adar eraill sy\u2019n ymweld a\u0302 Llynnoedd Bosherton dros y gaeaf yw\u2019r corhwyad a\u2019r hwyaden gopog. Mae\u2019r adar hyn yn cymysgu gydag adar sydd yma drwy\u2019r flwyddyn fel yr alarch mud, y gotiar, yr hwyaden wyllt a\u2019r ia\u0302r ddw\u0302r."}, {"text_idx": "#000050", "text": "Mae unrhyw ymweliad a\u0302 chytref adar y mo\u0302r yn wledd i\u2019r synhwyrau; symudiadau, sain ac arogleuon miloedd o adar yn llenwi\u2019r aer ac yn llenwi silff..."}, {"text_idx": "#000051", "text": "Dewch i ddeifio o dan y tonnau i gael cipolwg ar y bywyd gwyllt morol gwefreiddiol sy\u2019n pasio\u2019r glannau bob blwyddyn."}, {"text_idx": "#000052", "text": "Gwybodaeth am y Parc Cenedlaethol"}, {"text_idx": "#000055", "text": "Yn esblygiad y dirwedd eithriadol hon, a luniwyd dros filiynau o flynyddoedd, prin bod cyfnod o 70 mlynedd yn cyfrif..."}, {"text_idx": "#000056", "text": "Darganfyddwch sut mae Awdurdod Parc Cenedlaethol Arfordir Penfro yn taclo cynaliadwyedd, newid yn yr hinsawdd a chodiad yn lefel y mo\u0302r."}, {"text_idx": "#000057", "text": "Darganfyddwch rai o\u2019r ffeithiau a ffigyrau diddorol sy'n amlygu pam fod Parc Cenedlaethol Arfordir Penfro mor arbennig."}, {"text_idx": "#000059", "text": "Gellir diffinio archeoleg fel y broses o 'astudio pobl yn y gorffennol, trwy'r olion y maen nhw'n gadael ar eu ho\u0302l."}, {"text_idx": "#000060", "text": "Dewch i archwilio\u2019r bywyd gwyllt bendigedig sydd wedi ymgartrefu yma ar Arfordir Penfro."}, {"text_idx": "#000061", "text": "Mae yna lawer o gynefinoedd ym Mharc Cenedlaethol Arfordir Penfro sy'n cynnal amrywiaeth eang o fywyd gwyllt."}, {"text_idx": "#000062", "text": "Mae\u2019r cerrig sy\u2019n ffurfio sylfeini\u2019r Parc yn un o\u2019r prif resymau dros ein dynodiad fel Parc Cenedlaethol yn y lle cyntaf."}, {"text_idx": "#000063", "text": "Yn yr adran hon, rydyn ni\u2019n eich gwahodd chi i deithio yn o\u0302l mewn amser i archwilio hanes diwylliannol cyfoethog Parc Cenedlaethol Arfordir Penfro."}, {"text_idx": "#000064", "text": "Cysylltwch a\u0302 ni a chofrestrwch eich manylion i gael y diweddariadau diweddaraf ar yr hyn sy'n digwydd ym Mharc Cenedlaethol Arfordir Penfro"}, {"text_idx": "#000066", "text": "Mae cwcis angenrheidiol yn gwbl hanfodol er mwyn i\u2019r wefan weithio\u2019n iawn. Mae\u2019r cwcis hyn yn sicrhau gweithrediad sylfaenol a nodweddion diogelwch y wefan, yn ddienw."}]